  Майя Бывальцева Удмуртиын 77 процентсэ картофкаез утялтӥзы ни. Оглом 4 сюрс гектар бусыосты бушатӥзы. Со сярысь элькунсь гурт возёсъя но сиён-юонъя министерстволэн пресс-службаез ивортӥз. 4-тӥ коньывуонлы картофка утялтонзэс йылпумъязы ни Вотка, Грак, Кизнер, Кияса, Сюмси, Юкаменск ёросъёсын. Та дырлы возёсъёс 57 сюрс 800 тонна картофка люказы. Кылем арын та вакытлы ик 3 сюрс 700 гектар вылысь 67 сюрс 500 тонна басьтӥзы вал. Таяз арын «кыкетӥ нянь» 290 гектар вылын быриз. Элькунысь бусыосын мукет ужъёс но азьланьтӥсько на. Инбам улын будэтэм бакча сиёнъёс 43 процентэз утялтэмын, етӥн 86 процентэз сэстэмын. Тодэ вайытом, та нуналъёсы Удмуртиысь агпропром огъетэз «Зарни сӥзьыл» огъяросси адӟытонын возьматозы. Тегъёс: Ижкар Удмуртия гуртвозёс бусыужъёс  